इंडोनेशिया के सुमात्रा द्वीप में आज रिक्टर स्केल पर 8.7 तीव्रता के भूकंप से दुनिया के 28 देश हिल गये. उत्तरी सुमात्रा के पश्चिमी तट पर एसे नाम की जगह पर समुद्र के अंदर 33 किलोमीटर भीतर भूकंप का केंद्र है. यहां सुनामी की भी चेतावनी जारी की गई है. इंडोनेशिया के प्रशासन ने वहां अलर्ट जारी कर दिया है. भूकंप को देखते हुए 28 देशों में सुनामी अलर्ट जारी किया गया है. इन देशों में थाईलैंड, श्रीलंका और ऑस्ट्रेलिया भी शामिल हैं.